AIŠKINAMASIS RAŠTAS

Dėl Molėtų rajono savivaldybės tarybos 2020 m. balandžio 30 d. sprendimo Nr. B1-97 „Dėl Molėtų rajono savivaldybės individualių nuotekų valymo įrenginių įrengimo dalinio kompensavimo tvarkos aprašo patvirtinimo“ pakeitimo

1. **Parengto tarybos sprendimo projekto tikslai ir uždaviniai**

Sprendimo tikslas – pakeisti Molėtų rajono savivaldybės individualių nuotekų valymo įrenginių įrengimo dalinio kompensavimo tvarkos aprašo 5 punkto nuostatas, siekiant išvengti galimo piktnaudžiavimo pasinaudojant individualių nuotekų valymo įrenginių įrengimo daliniu kompensavimu, kai gyvenamoji vieta Molėtų rajone deklaruojama prieš pat paraiškos pateikimą.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymas.

 **3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės: suteikiamas pirmumas pasinaudoti kompensacija nuolatiniams rajono gyventojams.

Neigiamų pasekmių nenumatoma.

**4. Priemonės sprendimui įgyvendinti**

Savivaldybės tarybos sprendimas.

**5. Lėšų poreikis ir jų šaltiniai**

Lėšų poreikio nėra.

**6. Vykdytojai, įvykdymo terminai**

Sprendimo vykdytojas - Molėtų rajono savivaldybės administracija.